tomron87/hebrew-wikipedia-sentences-corpus huggingface dataset:
בזכות כך נטבע הביטוי "לחצות את הרוביקון", שפירושו לעשות מעשה שאין ממנו חזרה.
ביטוי נוסף שנחקק מאותו אירוע הוא אמירתו של קיסר: "הפור נפל".
במשך תקופה ארוכה לא היה ידוע מיקומו המדויק של הנהר.
בתקופת הרנסאנס היה ויכוח בין החוקרים על זהות הנהר.
במהלך השנים היו מספר תאוריות באשר לזיהוי הנהר.
הוא זוהה בשנת 1933 ובשנת 1991 תיאוריה זו קיבלה הוכחה.
רובינזון קרוזו הוא רומן מאת הסופר דניאל דפו, שפורסם לראשונה בשנת 1719.
הסיפור הוא יומן דמיוני של ימאי בריטי בשם רובינזון קרוזו, שספינתו נטרפה והוא נקלע לאי בודד, שם שרד עם ידיד שפגש באי במשך שנים, עד להצלתו.
את ההשראה לרומן קיבל דפו מסיפור אמיתי שפורסם באותה תקופה על ידי ווד רוג'רס – רב חובל בריטי, ותיאר את קורותיו של ימאי בשם אלכסנדר סלקירק.
סלקירק עזב את הספינה שבה הפליג, נותר לבדו על אי בודד, כ-640 ק"מ מצ'ילה, ושרד שם במשך חמש שנים, עד 1709. אי זה, הנמצא כיום בשטחה הגאופוליטי של מדינת צ'ילה, נקרא היום בשם "אי רובינזון קרוזו".
במקור, שמו המלא של הספר היה: "חייו והרפתקאותיו המופלאות והמפתיעות של רובינזון קרוזו מיורק, מלח: שחי 28 שנים לבדו על אי בודד לחופי יבשת אמריקה, סמוך לשפך הנהר הגדול אורינוקו; לאחר שאונייה טרופה, שכל אנשיה מלבדו נספו, פלטה אותו אל החוף.
בצירוף תיאור כיצד חילצו אותו לבסוף שודדי ים.
"רובינזון קרוזו" הוא אחד הרומנים שהתוו את יסודות ז'אנר הריאליזם בספרות.
בניגוד לסגנונות הספרות עד לאותה תקופה, הדמויות בספרו של דפו הם בני אדם רגילים, לא בני מעמדות גבוהים ולא בעלי כוחות על-טבעיים.
בספר העתיק דפו את האי ממקומו המרוחק מהיבשת אל מיקום הקרוב לחופי ברזיל, וכך התאפשר לדפו להוסיף הגעת אנשים בסירות מהיבשת אל האי וזו ההצדקה להצטרפותו של "ששת" אל רובינזון קרוזו בסיפור.
שינוי מהותי נוסף הוא משך הזמן בו שהה הגיבור באי, סלקירק שהה באי קצת פחות מחמש שנים ואילו רובינזון קרוזו שהה באי 28 שנים.
לאחר שנחלץ מן האי, חזר לאנגליה, שהה בה מספר שנים, ויצא למסע נוסף, תחילה ביקר באי פעם נוספת, ואחר כך, תהפוכות הגורל הביאוהו לערוך מסע, אשר עבר בין היתר בהודו, סין, רוסיה, הרי הפירנאים, עד שחזר לבסוף לאנגליה.
הספר מהווה גם מודל וציון דרך לעוז רוחו של האדם, שאינו נכנע לאיתני הטבע ולגורל, ושורד בזכות תושייתו ואומץ ליבו ובזכות אמונתו באלוהים.
מידות אלו, עם תאורי הנפש האנושית שבספר, הפכו את הספר לפופולרי ביותר.
מחנכים רבים ראו ברובינזון קרוזו כלי חינוכי, והמליצו רבות על קריאתו.
הפילוסוף הצרפתי-שווייצרי ז'אן-ז'אק רוסו כותב בספרו "אמיל, או על החינוך": "מאז נעשו לנו הספרים הכרח, אין לדעתי, כמסכת המצוינה הזו לחינוך טבעי.
זה יהיה הספר הראשון, אשר יוטל על אמיל שלי לקרוא; כל אוצר ספריו יחזיק זמן רב את הספר הזה בלבד, אף גם יתפוש מקום חשוב עוד באחרית חינוכו.
הוא יהיה המקור, וכל שיחותינו על מדע הטבע ישמשו לו רק פירוש והסבר.
הוא יהיה לנו למורה דרך בחתרנו לבגרות המחשבה; וכל עוד טעמנו לא נשחת, קרוא נקרא בו בעונג."
בנוסף, הספר מהווה אוצר בלום של ידיעות מכלי ראשון אודות התקופה, הן המנטליות, אורח המחשבה, רמת הידע, הרוח והדת, הן אודות עולם החומר, המסחר, הספנות ועוד.
הספר זכה למספר עיבודים תיאטרליים, קולנועיים וטלוויזיוניים, ביניהם סדרת הטלוויזיה "רובינזון זוקרו", ההצגה המוזיקלית "רובינזון קרוזו באי" בכיכובם של איתי שגב כרובינזון, משה פרסטר כששת ומיכל גבריאלוב וסרט הקולנוע "רובינזון קרוזו" משנת 2016.
התרגום הראשון לעברית היה תרגומו של דוד זמושץ' בשנת 1824, תחת השם ראבינזאהן דער יינגערע.
תרגום זה היה מבוסס על העיבוד של הספר לגרמנית על ידי יואכים היינריך קאמפה.
תרגום נוסף שהתבסס על עיבוד זה נעשה על ידי אליעזר בלוך.
בשנת 1862 תורגם הספר לעברית על ידי המשכיל יצחק בן משה רומש תחת השם "כּוּר עֹנִי".
התרגום הזה הוא שגילה לאליעזר פרלמן הצעיר, לימים אליעזר בן-יהודה, שאפשר לכתוב בעברית ספרות כללית, לא דתית, וזה היה אחד הצעדים הראשונים שלו לעבודת חייו – תחיית הלשון העברית.
תרגומים מאוחרים יותר, בעברית חדשה, כוונו בעיקר עבור ילדים ונוער, ולרוב לא היו של הספר במלואו.
אחד התרגומים יצא בהוצאת כתר בסדרת "ראשית קריאה", ואחר במהדורה מצוירת שנכתבה על ידי יורם מארק רייך, ואוירה על ידי שרון אורן, בהוצאת ידיעות אחרונות, 1994.
דניאל דֵיפוֹ, חייו וקורותיו של רוֹבִּינְסוֹן קְרוּזוֹ.
יפו, הוצאת „ועד החנוך" מחלקה לספרות יפה, תרפ"א (1921).
התרגום של אשר ברש כולל גם את ספר ההמשך ל"רובינזון קרוזו" – The Further Adventures of Robinson Crusoe.
עברית: אברהם בירמן, רשומים מאת מנחם גפן.
תרגם מאנגלית: צבי ארד, ציורים: גְרַנְבִיל.
הוצאת מחברות לספרות בשיתוף עם הוצאת א.
ראובן (רוּבִיק) רוזנטל (נולד ב-7 בנובמבר 1945) הוא בלשן, מילונאי, עיתונאי, מחזאי וסופר ישראלי, היה בעל הטור השבועי "הזירה הלשונית" בעיתון "מעריב", שבעקבותיו עשה דוקטורט בבלשנות והקים אתר אינטרנט בשם זה, העוסק בענייני שפה ובלשנות עם העדפה לשפה העברית.
רוזנטל נולד בתל אביב למשפחה יוצאת גרמניה, שעל קורותיה כתב לימים את ספרו "רחוב הפרחים 22".
סבו מצד אמו היה חוקר תולדות האמנות גרשם קורט פרייער.
כשהיה בן ארבע וחצי נפטר אביו, באותו חודש שבו נולד אחיו (שנהרג במלחמת יום כיפור).
עד גיל זה שמע בביתו גרמנית בלבד.
כשהיה בן 19 עבר לקיבוץ נחשון והתחתן.
הוא שירת בנח"ל וכתב בעיתון המקומי של קיבוץ נחשון.
רוזנטל התבלט בכתיבתו העיתונאית ובגיל 23 התמנה לעורך השבועון "חותם" בעיתון "על המשמר" של הקיבוץ הארצי.
כשהיה בן 26 מונה לתפקיד מזכיר קיבוץ נחשון.
שנתיים לאחר מכן החל ללמוד לשון ופילוסופיה באוניברסיטת תל אביב וסיים את לימודיו בהצטיינות יתרה.
רוזנטל המשיך לכתוב ב"על המשמר", במקביל לתפקידו כמזכיר קיבוץ נחשון, שם התקדם לתפקיד רכז המערכת.
בשנת 1988 התמודד על תפקיד העורך הראשי מול צבי טימור, במקום סבר פלוצקר שעבר ל"ידיעות אחרונות".
אך "ריכוז מפ"ם", הגוף המחליט על המינויים הבכירים ב"על המשמר", העדיף את טימור.
למרות שהוצע לו את תפקיד המשנה לעורך, החליט לעזוב את "על המשמר".
כשהיה בן 43 עזב את הקיבוץ עם משפחתו ועבר לתל אביב.
הוא ערך את מדור הדעות בעיתון "חדשות", ולאחר סגירת העיתון עבד במשך כשנתיים ב"הארץ" ואחר כך במשך זמן קצר ב"דבר ראשון" שנסגר אף הוא אחרי זמן קצר.
לאחר חצי שנה של אבטלה שב לעבודת העריכה וערך את המגזין "פנים", כתב העת של הסתדרות המורים, וכן ריכז את הקורסים העוסקים בעיתונות באוניברסיטה הפתוחה.
אז החל גם לערוך את מדור הדעות של "מעריב", והמשיך בכך עד 2002.
באותה עת החל לפרסם טור העוסק בלשון העברית: "הזירה הלשונית".
בתחילה הופיע הטור אחת לשבועיים במקומון "זמן תל אביב".
לאחר כמה גלגולים החל להופיע מדי שבוע במוסף "סופשבוע" של "מעריב".
הטור עסק בשפה העברית ונגע לחיי היום יום בארץ, לחברה הישראלית ולתרבותה.
הוא עסק בשיבושי לשון, בהתפתחות השפה העברית, בהסברים למקורן של מילים, דקדוק, ניקוד ועוד.
הטור היה בנוי מחלק ראשי שבו כותב רוזנטל על הנושא העיקרי ומשלוש מסגרות המכילות הערות ותוספות הנוגעות לנושא זה.
בדרך כלל אחת המסגרות הייתה מיועדת לפרסום תגובות הקוראים.
השתתפות הקוראים היוותה חלק חשוב בטור.
הקוראים סייעו לרוזנטל להתחקות אחרי מקורן של מילים (בייחוד אם הן שיבושים של שפות זרות) ואף מציעים חידושי לשון מקוריים.
אוסף של הטורים שהתפרסמו בעיתון יצא לאור בספרים.
בשנת 2001 פרסם את הספר "האם השכול מת?", לאחר שנפגש עם העד היחיד לנפילת אחיו גידי, בקרבות ברמת הגולן, 28 שנה לאחר מלחמת יום כיפור.
הוא היה עורך ראשי בתוכנית "הזירה הלשונית" בטלוויזיה החינוכית והשתתף בה בשנים 2003–2005.
בשנת 2004 העלה לראשונה את המופע "אין עלייך אחותי" יחד עם השחקן והזמר דורי בן זאב.
בשנת 2009 העלה את המופע "אַ ייִדישע מאדרה", מחווה לשפות היידיש והלאדינו בשיתוף הזמרת דגנית דדו והשחקן והזמר יוני אילת.
המופע הועלה לראשונה בבית אבי חי שיזם את ההפקה, ומשם המשיך לבמות נוספות.
עם יוני אילת המשיך למופע נוסף שהחל דרכו בבית אבי חי: "עברית על הדרך".
בשנת 2006 היה חבר בצוות ההיגוי להקמת ערוץ טלוויזיה אינטראקטיבי ללימוד עברית של משרד הקליטה.
רוזנטל לימד שנים אחדות בבית צבי – בית הספר הגבוה לאמנויות הבמה, וכן לימד באוניברסיטת חיפה, אוניברסיטת בר-אילן ועוד.
בנובמבר 2014 עלה האתר "הזירה הלשונית", המכיל את מאמריו ורשימותיו של רוזנטל עד לאותה עת, וממשיך את פעילותו וכתיבתו בתחום.
הטור השבועי התפרסם גם באתר nrg עד סגירת אתר nrg.
עבודת הדוקטורט של רוביק רוזנטל עוסקת במאפיינים הלשוניים וההיררכיים של השפה הצבאית הישראלית.
היא נכתבה בהדרכת פרופ' אורה שורצולד במסגרת המחלקה ללשון עברית וללשונות שמיות באוניברסיטת בר-אילן.
ביוני 2022 נבחר רוזנטל לנשיא האגודה הישראלית לחקר שפה וחברה.
רוזנטל נשוי, אב לחמישה ומתגורר בתל אביב.
הקיבוץ בעידן הספק, ספרית פועלים, 1980
ירוק בעיניים: הקיבוץ בעיני ההומור (עריכה), ספרית פועלים והוצאת הקיבוץ המאוחד, 1980
צעקה שקטה, ספרית פועלים, 1987
משפחת הבופור, ספרית פועלים, 1989
גבולות הרוח, שיחות עם סמי מיכאל, הוצאת הקיבוץ המאוחד, 1999
כפר קאסם - אירועים ומיתוס - על טבח כפר קאסם, הוצאת הקיבוץ המאוחד, 2000
הזירה הלשונית - דיוקן העברית הישראלית, עם עובד, 2001
האם השכול מת?, כתר ספרים, 2001
חדוות הלשון - שיחות על העברית הישראלית, עם עובד,2004
מילון הסלנג המקיף, (יועצים אקדמיים: רפאל ניר, רינה בן-שחר) הוצאת כתר, 2005
שורש הדברים (עריכה), כתר, 2005
הלקסיקון של החיים, כתר, 2007
האור והקסם: תל אביב של פעם, 101 סיפורים, ידיעות ספרים, 2008
מילון הצירופים: 18,000 מטבעות לשון בעברית החדשה - מקורות, גלגולים, שימושים, כתר, 2009
המסע המופלא לארץ המילים, כתר, 2011
המסע המופלא לאחוזת לא הגדולה, כתר, 2012
מחברות נתיבה - נתיבה בן יהודה ומלחמתה במשטרת העברית (ליקוט ועריכה), כתר, 2013
חנות המילים של נעם, כתר, 2014
שירת הפזמניק: המילון הצבאי הלא רשמי, כתר, 2015
70, סיפורו של קיבוץ רבדים, הוצאת רבדים, 2017
מלחמת האותיות, או: היום שבו התהפכה שין על גבה, כתר, 2017
מדברים בשפת התנ"ך, כתר, 2018
כרמי הולכת לארץ הסיפורים, כתר, 2019
מדברים צהלית, דיוקן שפת הצבא הישראלי, מוסד ביאליק, 2019
מסעותיי עם העברית, כתר, 2022
ג'ומס: רוביק רוזנטל משוחח עם חיים אורון, קו אדום, הוצאת הקיבוץ המאוחד, 2023
המסע המופלא לארץ השפות, כתר, 2024
חוכמת הבבושקה: אוצר הפתגמים הרוסי, יחד עם בוריס זיידמן, הוצאת פתגם, 2025
עודד ליפשיץ: "עד קצה הגבול" (עריכה), קו אדום, הוצאת הקיבוץ המאוחד, 2025
העברית הישראלית: איך אנחנו מדברים ומה זה אומר עלינו, כתר, 2026
מלינקי, הבמאית עדנה שביט, הוצג בהבימה, נובמבר 1994.
פרס סוקולוב לעיתונאות כתובה (2004)
פרס רמת גן לספרות ילדים ונוער על ספרו "המסע המופלא לארץ המילים" (2012)
פרס ראשון לציון על שם מאיר אריאל על יצירתיות בשפה העברית (2014).
רובין שארמה הוא מדריך רוחני וסופר קנדי הכותב ומלמד בנושאי מנהיגות, מודעות והעצמה עצמית.
רובין, בן להורים ממוצא הודי (אמו מניירובי), היגר עימם לקנדה כשהיה בן שנה.
הוא למד משפטים באוניברסיטת דלהאוסי אשר בהליפקס, נובה סקוטיה.
עבד כעורך דין, ואף רכש תואר שני במשפטים, עד שמאס במקצוע ובאורח החיים של עריכת דין והחליט להתמסר לכתיבה.
שארמה הפך למומחה בנושאי מודעות עצמית וניהול, והתפרסם במיוחד בזכות ספרו "הנזיר שמכר את הפרארי שלו", שהפך לרב-מכר בינלאומי, כולל תרגומו לעברית, שעמד בראש רשימת רבי-המכר בישראל בשנת 2004. זאת למרות שתחילה התקשה למצוא הוצאת ספרים שתסכים לפרסם אותו.
אחר הצלחת "הנזיר שמכר את הפרארי שלו" פרסם ספרים רבים נוספים, על מנהיגות וביצועים בעבודה, בהם "חוכמת המנהיגות" (יצא לאור בעברית ב-2002), "גלה את ייעודך" (יצא לאור בעברית ב-2005), ו"המכתבים הסודיים של הנזיר שמכר את הפרארי שלו" (יצא לאור בעברית ב-2013).
ספריו של רובין שארמה על מנהיגות וביצועים בעבודה מכרו למעלה מ-15 מיליון עותקים ביותר מ-75 מדינות.
"קרן רובין שארמה לילדים" (RSFC) היא קרן צדקה רשומה שהוקמה על ידי רובין שארמה.
הקרן מגייסת כספים מרחבי העולם ותורמת אותם למטרות של ילדים.
הוא עומד בראש "שארמה, הארגון הבינלאומי למנהיגות" בטורונטו.
במסגרת פועלו, נפגש רובין עם מנהיגים רבים בעולם כולל דזמונד טוטו, שמעון פרס והעניק ראיונות ברשתות שידור גדולות כגון CNN ורשות השידור הקנדית (CBC).
שארמה הוא אב לשני ילדים, קולבי וביאנקה.
הנזיר שמכר את הפרארי שלו
המכתבים הסודיים של הנזיר שמכר את הפרארי שלו
| תקן ISO הוא = RUB
| מקור אינפלציה = הבנק המרכזי של הפדרציה הרוסית (נובמבר 2018)
| שם יחידת משנה 1 = קופייקה
| סמל יחידת משנה 1 =
| כינוי יחידת משנה 1 =
| רבים יחידת משנה 1 =
| בנק מרכזי = הבנק המרכזי של הפדרציה הרוסית
| שם = רובל רוסי
רובל רוסי (סמל: ₽ או Pуб, ברוסית: Рубль רוּבְל, לשון רבים: Pубли́ רוּבְלי) הוא המטבע הרשמי וההילך החוקי של רוסיה.
רובל אחד מתחלק למאה קופייקות (קופייקה, ביחיד: Копейка קַפְיֵקַה, ברבים: Kопе́йки קַפְיֵקי'').
בתקן ISO 4217 מסומן הרובל הרוסי כ-RUB.
הרובל הוא ההילך החוקי הבלעדי בכל הפדרציה הרוסית.
המילה "רובל" היא שמו של ההילך החוקי הרוסי עוד מהמאה ה-13. הרובל הנוכחי נמצא בשימוש משנת 1991, תחילה במקביל לרובל סובייטי.
מטבע הרובל נמצא בשימוש יומיומי במדינות: רוסיה, טג'יקיסטן, אבחזיה ודרום אוסטיה.
בדצמבר 2013 התקבל באופן רשמי סמל לרובל הרוסי - "₽", למרות זאת, ראשי תיבות "руб" עדיין בשימוש נפוץ.
כמו כן קיימים מטבעות שאינם משמשים במחזור כהילך חוקי, הנקראים מטבעות זיכרון, ביחידות של 10 20 ו-50 רובל.
ראובן (רוביק) דנילוביץ' (נולד ב-24 בינואר 1971) הוא ראש עיריית באר שבע השמיני, מאז שנבחר לראשות העיר לראשונה בנובמבר 2008.
דנילוביץ' נולד וגדל בשכונה ג' בבאר שבע לרחל כהן, ילידת תוניסיה, ולאליהו דנילוביץ', יליד הארץ ממוצא בלארוסי ומצרי.
למד בבית הספר היסודי "תומר" וסיים את לימודי התיכון במקיף ד'.
בצעירותו שיחק כדורגל ושימש כקפטן קבוצת הנוער של הפועל באר שבע.
הוא החל בפעילות פוליטית מגיל צעיר, במסגרת מפלגת העבודה ושימש בין היתר כיו"ר המשמרת הצעירה ויו"ר צעירי המפלגה בנגב.
שירת בצה"ל כמש"ק משמעת בבסיס שדה תימן, אוגדה 560. לאחר מכן השלים בגרות במכללת קיי.
בהמשך למד באוניברסיטת בן-גוריון לתואר משולב בלימודי מדינת ישראל ופוליטיקה וממשל.
במקביל הקים את התא הפוליטי-חברתי "אופק" והחל בפעילות פוליטית בתוך הקמפוס, על אף שזו נאסרה על ידי האוניברסיטה.
בהמשך נבחר למועצת הסטודנטים של אגודת הסטודנטים של אוניברסיטת בן-גוריון בנגב.
לקראת הבחירות לרשויות המקומיות ב-1998 עמד בראש קבוצת צעירים ששכנעה את יעקב טרנר לרוץ לראשות העירייה (בראש רשימה עצמאית, אך בתמיכת מפלגת העבודה).
אחרי שטרנר נבחר, מונה דנילוביץ' לסגן ראש העירייה והועמד בראש "אגף הצעירים" שהוקם למענו.
כסגן ראש עיר נחשב דנילוביץ' לנאמנו הקרוב של טרנר.
דנילוביץ' הוביל הקמה של מרכז סטרטאפ, הכוונה וייעוץ לצעירים בבאר שבע.
לקראת הבחירות המוניציפליות ב-2003 הקים דנילוביץ' רשימה עצמאית של צעירים בשם "קדימה באר שבע", שהייתה מורכבת כולה מצעירים, בשילוב מלא ושוויוני של נשים (ביניהן דוקטור חפצי זוהר).
בבחירות הפתיעה הרשימה והייתה לסיעה הגדולה במועצת העירייה, עם שבעה מנדטים.
אחרי הבחירות מונה דנילוביץ' לממלא מקום ראש העירייה וראש אגף החינוך.
בתפקיד זה פעל לביטול חטיבות הביניים בעיר, למרות התנגדות משרד החינוך לצעד כזה במנותק מיישום דו"ח דוברת.
הוא איחד בתי ספר קטנים בעיר, במטרה לאפשר לתלמידים מגוון רחב של מגמות ושעות לימוד רבות יותר.
במהלך כהונתו כמחזיק תיק החינוך הקים את בית הספר למחוננים ומצטיינים בעיר – "מעוף".
לקראת הבחירות המוניציפליות ב-2008, סקרים שנערכו הראו בעקביות על פופולריות רבה של דנילוביץ', גם מול טרנר.
דנילוביץ' קיווה שטרנר יפרוש ויעניק לו את תמיכתו להתמודדות על ראשות העירייה, אולם לאחר תקופה ארוכה של התלבטות החליט טרנר לרוץ לקדנציה נוספת לראשות העיר.
למרות זאת החליט דנילוביץ' להתמודד מולו על ראשות העירייה.
לאחר מערכת בחירות טעונה בה שני השותפים לשעבר חשו נפגעים זה מזה, נבחר דנילוביץ' עם כ-60% מהקולות.
שלושה שבועות בלבד לאחר כניסתו לתפקיד ראש העיר, נאלץ דנילוביץ' להתמודד, לראשונה בתולדות העיר, עם רקטות שנורו לעבר העיר במבצע עופרת יצוקה.
הוא הורה על סגירת בתי הספר שלא היו ממוגנים ובעקבות החלטה זו נמנע אסון כבד כאשר ביום שאחרי, פגעה רקטה בכיתה בבית הספר התיכון מקיף א' בעיר.
דנילוביץ' החל בתנופת בנייה נרחבת בעיר, סלילת כבישים, שבילי הליכה חדשים ועוד.
הוא החל בבניית מיזמים שחיזקו את מעמדה של העיר כמטרופולין, בהם הקמתם של אצטדיון טרנר ואולם הקונכייה.
בעת כהונתו של דנילוביץ' הוקם ונחנך פארק גב ים נגב לתעשיות היי-טק בסמוך לאוניברסיטת בן-גוריון.
הוא פעל לחיזוקה של האוניברסיטה, במטרה למשוך לעיר אוכלוסייה משכילה ואמידה מכל חלקי הארץ.
בסמוך לקריית ההיי-טק החלו להקים בסיסים ויחידות מודיעין ותקשוב.
כמו כן, נבנה בשכונת רמות בית ספר למודיעין.
ביום העצמאות ה-64 של מדינת ישראל נבחר דנילוביץ' להדליק אחת משתים עשרה המשׂואות בהר הרצל.
בבחירות לרשויות המקומיות שנערכו ב-22 באוקטובר 2013, זכה דנילוביץ' ברוב של מעל ל-92% מקולות הבוחרים ונבחר לכהונה שנייה.
מפלגתו זכתה ברוב של 14 מושבים, מתוך 27 המושבים במועצת העיר, עלייה מ-8 מושבים.
בשנת 2015 חתם דנילוביץ' עם ממשלת ישראל על הסכם גג שבמסגרתו התחייבו הצדדים לשווק 20,000 יחידות דיור בעשור, לצד סיוע כספי במיליארדי שקלים על מנת למשוך אוכלוסייה חדשה לעיר בעזרת חידוש תשתיות והקמתם של פארקים, מוסדות חינוך ומוסדות ציבור.
במסגרת ההסכם מוקמות בעיר שכונות מגורים חדשות: כלניות, סיגליות, שכונת הפארק ועוד.
בבחירות לרשויות המקומיות שנערכו ב-30 באוקטובר 2018, זכה שוב דנילוביץ' ברוב של למעלה מ-92% מקולות הבוחרים ונבחר לכהונה שלישית ברציפות.
מפלגתו הגדילה את כוחה במועצה וזכתה ברוב של 16 מושבים, מתוך 27 המושבים במועצת העיר, עלייה מ-14 מושבים.
דנילוביץ' יזם את הקמתו של רובע החדשנות הראשון בישראל, המשלב בין שכונות מגורים ותיקות (שכונות ג' וד') לבין אוניברסיטת בן-גוריון, המרכז הרפואי האוניברסיטאי סורוקה, פארק גב ים נגב וקריית התקשוב של צה"ל.
בשנת 2021 יצא לאור ספרו האוטוביוגרפי "רק החולמים מגשימים", בהוצאת "כנרת זמורה דביר".
לאחר הגשת הרשימות למועמדות לראשות העיר לקראת הבחירות לרשויות המקומיות, שהיו צפויות להתקיים באוקטובר 2023 ונדחו ל-2024, התברר כי דנילוביץ' הוא המועמד היחיד לראשות עיריית באר שבע.
זאת, לראשונה בתולדות העיר, ובכך הבטיח דנילוביץ' את כהונתו הרביעית ברציפות.
דנילוביץ' רווק ומתגורר בבאר שבע.
ביום העצמאות ה-64 של מדינת ישראל נבחר להדליק אחת משתים עשרה המשׂואות בהר הרצל.
ביוני 2015 זכה דנילוביץ באות "הגלובוס הירוק", בזכות "אימוץ ויישום חזון מתקדם לקיימות עירונית והובלת מהלך סביבתי מתמשך, שכלל הטמעת התחום במבנה הארגוני של העירייה, חיזוק כוח האדם המקצועי במערך העירוני, הובלת תהליכים מקיפים וארוכי טווח, הקצאת תקציבים נרחבים והקמת עוגנים סביבתיים בעיר".
באוקטובר 2017 זכה באות אביר איכות השלטון.
בשנת 2018 הוענק לדנילוביץ תואר דוקטור לשם כבוד מאוניברסיטת בן-גוריון בנגב.
רובל בלארוסי (בבלארוסית: Беларускі рубель) הוא ההילך החוקי של בלארוס.
רובל בלארוסי אחד מתחלק למאה קופייקות (בבלארוסית: Капейка).
בתקן ISO 4217 מסומן הרובל הבלארוסי באותיות BYN.
סימנו של הרובל הבלארוסי הוא BR.
ב-1 ביולי 2016, בעקבות אינפלציה גבוהה ושטרות בעלי ערך גבוה מדי, הוכנסה למחזור סדרה חדשה של שטרות שבהם הורדו ארבעה אפסים בערכו של הרובל הבלארוסי, כך שכל שני רובלים הפכו שווים בערך לדולר אמריקני אחד.
ההחלפה לשטרות הרובל החדש התבצעה בפועל ב-1 בינואר 2017 (בין יולי 2016 לינואר 2017 היה שימוש גם ברובל החדש וגם ברובל הישן).
כמו כן הוחלט לראשונה בתולדות בלארוס להוסיף מטבעות למחזור, דבר שלא נעשה עד אז.
רובסון דה סואזה (בפורטוגזית: Robson de Souza; נולד ב-25 בינואר 1984) הידוע בשם רוביניו, הוא כדורגלן עבר ברזילאי ששיחק בעמדות החלוץ והקיצוני.
רוביניו נולד בפרקואה ביטרו, שכונה ענייה בסאו ויסנטה שבסאו פאולו, והתחיל לשחק שם כדורגל כבר מגיל צעיר.
בגיל שש הוא הצטרף ל"ביירה-מאר", אקדמיית כדורגל מקומית; קבוצתו זכתה באליפות כבר בשנה הראשונה שלו.
אחד משותפיו לקבוצה באותו זמן היה מרסלו, אחד מחבריו של רוביניו לעתיד בקבוצת ריאל מדריד.
בשנת 1993, בגיל שמונה בלבד, החל לשחק בליגת כדורגל האולמות המקומית.
מאוחר יותר הוא הצטרף למערכת הנוער של סנטוס, שבאותו זמן הייתה תחת פיקוחו של הכדורגלן הברזילאי האגדי פלה.
בשנת 2002, בגיל 17, חתם על החוזה המקצועני הראשון שלו עם סנטוס.
הוא ערך 24 הופעות במהלכן כבש תשעה שערים בעונתו הראשונה בקבוצה הבוגרת, שבה זכתה הקבוצה באליפות ליגת העל הברזילאית.
הוא העפיל לגמר גביע ליברטדורס 2003 עם סנטוס, אך הפסיד עמה בגמר לבוקה ג'וניורס.
יכולתו הטובה גרמה להצעות לקנייתו מצד מספר מועדונים אירופיים בקיץ 2004, שנה בה זכה בפרס כדורגלן השנה בברזיל, אך הוא נשאר לבסוף בסנטוס לאחר שהנהלת המועדון הברזילאי סירבה לכל ההצעות.
עם זאת, יכולתו נפגעה בעונת לאחר שאימו, מרינה דה סילבה סואוזה, נחטפה על ידי פושעים מזוינים בפרייה גראנדה ב-6 בנובמבר 2004, ושוחררה ללא פגע שישה שבועות לאחר מכן לאחר תשלום כופר.
הוא הבקיע ארבעה שערים בלבד בשמונה משחקי ליגה, אך ערכו המשיך בכל זאת לגדול לקראת סיום העונה, וסנטוס התקשתה יותר ויותר לשמור על שחקנה המוביל.
ביולי 2005 החתימה ריאל מדריד את רוביניו תמורת 24 מיליון אירו, בתום משא ומתן ממושך עם סנטוס.
רוביניו שיחק לראשונה בליגת העל הספרדית ב-28 באוגוסט 2005 בניצחון 1–3 על קדיס, כאשר נכנס כמחליף בדקה ה-49 במקומו של תומאס גראבסן.
הוא שיחק 37 פעמים והבקיע שמונה שערים בעונתו הראשונה בריאל.
בפתיחת עונת ירד מעמדו תחת המאמן פאביו קאפלו, שדגל בסגנון משחק שלא תאם את סגנון משחקו, ובעקבות כך הוא מיעט לקבל דקות משחק בחלק גדול מהחודשים הראשונים של העונה.
רק לאחר פגרת החורף החל להשתלב בהרכב הפותח וכבש שערים חשובים עבור קבוצתו במאבקי הצמרת שלה.
הוא קיבל אישור מפיפ"א להיעדר ממשחק אימון של נבחרת ברזיל, והיה יכול לקחת חלק במשחק האחרון של ריאל מדריד ב-18 ביוני 2007 מול מיורקה.
ריאל ניצחה 1–3 וזכתה באליפות, שהייתה השלישית בקריירה שלו.
הוא אף סיים במקום התשיעי בבחירת כדור הזהב לשנת 2007.
רוביניו כבש 11 שערים ובישל 14 שערים נוספים עבור ריאל מדריד בעונת .
בעונה זו הוא קיבל חופש ביטוי רב יותר בקבוצה תחת אימונו של ברנד שוסטר, שתמך בכדורגל התקפי.
הוא סייע לקבוצה לזכות באליפות השנייה ברציפות.
עם זאת, בסיום העונה הוא רצה לעבור לצ'לסי, ובעקבות התנהלות הקבוצה הסתכסך עם שוסטר ועם ראשי ריאל.
ב-1 בספטמבר 2008, ביום האחרון של עונת המלפפונים של הפרמייר ליג, הוא עבר למנצ'סטר סיטי תמורת 42.5 מיליון אירו (32.5 מיליון לירות שטרלינג).
ההעברה הייתה היקרה ביותר בתולדות הסיטי, והחמישית היקרה בכל הזמנים.
ההעברה התבצעה באותו היום שבו נרכש המועדון על ידי קבוצת הרוכשים "אבו דאבי יונייטד".
נשיא ריאל מדריד, רמון קלדרון, אמר שריאל מכרה את רוביניו מסיבות מוסריות וספורטיביות, על אף הקשיים שהערימה בשחרורו מהקבוצה.
מאמן מנצ'סטר, מארק יוז, הגיב למהלך: "אני מאוד נלהב לזכות בהזדמנות לעבוד עם כישרון ענק כמו רוביניו".
רוביניו הבקיע את שערו הראשון בפרמייר ליג בהפסד 1–3 לצ'לסי ב-13 בספטמבר 2008. מאוחר יותר הבקיע שלושער במשחק נגד סטוק סיטי.
הוא ענד לראשונה את סרט הקפטן של מנצ'סטר סיטי במשחק מול האל סיטי.
מעת הגעתו לקבוצה הוא ביסס את מעמדו כשחקנה המוביל: בשנת 2008 הוא כבש 11 שערי ליגה במדיה, שהציבו אותו כמלך השערים שלה, ואף במיקום גבוה בדירוג מלכי השערים של הליגה.
אף על פי כן, בשנת 2009 חלה ירידה ביכולתו, והוא לא כבש אף שער במשך שלושה חודשים רצופים.
רצף זה נפסק כאשר הבקיע שער במשחק מול וסט ברומיץ' אלביון.
רוביניו לא הרבה לקבל דקות משחק במדי מנצ'סטר סיטי בעונת , ובעקבות כך מתוך רצון להשתתף במונדיאל דרום אפריקה 2010 במדי נבחרת ברזיל, הושאל לסנטוס בחלון ההעברות בינואר 2010.
לפני סגירת חלון ההעברות של קיץ 2010, חתם במילאן לארבע שנים תמורת 15 מיליון אירו.
כבש את שער הבכורה שלו בקבוצה נגד קייבו ורונה.
ב-6 באוגוסט 2014 הושאל שוב לסנטוס הברזילאית לעונה אחת.
ב-16 ביולי 2015 חתם בגואנגג'ואו אוורגראנד הסינית.
ב-11 בפברואר 2016 חזר לברזיל וחתם לשנתיים באתלטיקו מיניירו.
ב-23 בינואר 2018 חתם בסיוואספור מהליגה הטורקית.
ב-5 בינואר 2019 חתם באיסטנבול בשאקשהיר לעונה וחצי.
ב-11 באוקטובר 2020 חתם בסנטוס לחמישה חודשים, קבוצת נעוריו והראשונה בקריירה המקצוענית שלו, תמורת שכר מינימום של 270 דולר (1,500 ריאל ברזילאי) בחודש עקב התחשבות במצבה הכלכלי הקשה של הקבוצה.
לאחר כשבוע, שוחרר מהקבוצה עקב מחאה מצד האוהדים והספונסרים של הקבוצה, מכיוון שהברזילאי הורשע באונס צעירה בזמן ששיחק במילאן ב-2013.
רוביניו ערך את הופעת הבכורה שלו בנבחרת הלאומית של ברזיל במשחק גביע הזהב של CONCACAF ב-13 ביולי 2003, שבו ברזיל הפסידה 0–1 לנבחרת מקסיקו.
בגביע הקונפדרציות בשנת 2005 כבש שני שערים לזכות ברזיל, בניצחון 0–3 על נבחרת יוון ובתיקו 2-2 עם נבחרת יפן, ובכך היה המבקיע השלישי המצטיין של הנבחרת.
הוא זכה עם ברזיל בטורניר בזכות ניצחון במשחק הגמר על נבחרת ארגנטינה.
הוא שותף בארבעה מחמשת המשחקים של נבחרת ברזיל במונדיאל 2006 כמחליף, אך לא כבש שערים.
עם זאת, הוא שימש שחקן מוביל של הנבחרת בקופה אמריקה 2007 שנה מאוחר יותר, שבו היא זכתה.
הוא כבש את כל ארבעת השערים של נבחרתו בשלב הבתים של הטורניר, באמצעות שלושער בניצחון 0–3 על נבחרת צ'ילה ושער בבעיטת עונשין בניצחון 0–1 על נבחרת אקוודור.
הוא הבקיע שני שערים נוספים בניצחון 1–6 של ברזיל על צ'ילה ברבע הגמר.
הוא כבש שישה שערים בטורניר ובכך סיים כמלך השערים שלו, בנוסף לזכייתו בתואר השחקן המצטיין של הטורניר.
הוא ענד פעם אחת את סרט הקפטן במשחק ידידות מול נבחרת אלג'יריה, בעקבות היעדרותם של לוסיו וז'ילברטו סילבה.
בגביע הקונפדרציות 2009 זכה עם ברזיל בטורניר בפעם השנייה ברציפות.
הוא כבש בטורניר שער אחד, ובמשחק הגמר שלו, מול נבחרת ארצות הברית, נכנס כמחליף וסייע לנבחרתו לחזור מפיגור 0–2 ולנצח 2–3.
בזמן ששיחק בסנטוס הציג טכניקת משחק טובה, וסגנון משחקו ההתקפי דמה לזה של פלה, כוכב הקבוצה משנות ה-50 עד שנות ה-70. כמו כן, סגנון הכדורגל שלו ניכר כשמח, והוא העיד כי סגנון משחקו הושפע מהיותו שחקן כדורגל אולמות בילדותו, שהקנה לו יותר גמישות.
מהלך מועדף עליו הוא העברת הרגליים מצד לצד מעל הכדור מבלי לגעת בו ובכך לפרוץ לצדדים, תנועה המכונה "פדאלדה".
בצעירותו הוא אף הושפע מזיטו, קפטן סנטוס לשעבר.
רוביניו לא התאים להרכב של המאמן פאביו קאפלו בריאל מדריד ובעקבות כך מיעט לשחק בתחילת עונת 2006/07, אך בהמשך פיתח כישורי הובלת כדור במרכז המגרש והסתגל לעמדת החלוץ המרכזי.
רוביניו נחשב למנהיג אשר עוזר בפיתוחם של שחקני קבוצתו.
כך, למשל, בעת הגעתו למנצ'סטר סיטי נתלו בו ציפיות שיקדם שחקנים ברזילאים נוספים המשחקים בקבוצה, ז'ו ואלאנו.
בינואר 2009 הוגשה נגד רוביניו תלונה בגין תקיפה מינית של סטודנטית מאוניברסיטת יורקשייר שטענה כי השחקן תקף אותה מינית במועדון לילה בעיר לידס, לאחר חקירה התיק נסגר.
ב-2013 התלוננה צעירה אלבנית כי רוביניו אנס אותה כחלק מאונס קבוצתי, וב-2014 נעצר ונגדו הוגש כתב אישום, בנובמבר 2018 הורשע רוביניו בעבירה של אונס ונגזר עליו תשע שנות מאסר, אך עקב החוק האיטלקי המתיר לעבריין מורשע לא לרצות את עונשו עד תום הערעורים נותר רוביניו חופשי.
באוקטובר 2020 דרשה השרה לעיניני נשים בברזיל כי רוביניו יאסר באופן מידי.
בדצמבר 2020 דחה בית המשפט את ערעורו והותיר את הרשעתו על כנה ואת העונש על תשע שנות מאסר במרץ 2024 קבע בית המשפט העליון של ברזיל שרוביניו ירצה את העונש במלואו בבית כלא במדינה.
רובל טרנסניסטרי הוא ההילך החוקי של טרנסניסטריה.
רובל טרנסניסטרי אחד מחולק ל־100 קופייקות.
למטבע אין סימול בתקן ISO 4217, אך גופים מקומיים משתמשים ב-PRB במקום סימול תקני.
ב-2014 יצאה סדרה של ארבעה מטבעות שלראשונה בעולם עשויים פלסטיק, בערכים 1,3,5 ו-10 רובל
רוֹבִּינְיָה בַּת-שִׁטָּה (שם מדעי: Robinia pseudoacacia) היא עץ נוי תרבותי, נשיר וקוצני ממשפחת הקטניות (תת-משפחת הפרפרניים).
עליו מסורגים ומנוצים פעם אחת למספר בלתי זוגי של עלעלים ופרחיו לבנים וערוכים באשכולות גדולים, מרהיבים ומושכי עין.
ישנם זנים גנניים של רוביניה בת-שיטה שצבע פרחיהם ורוד, ארגמן.
הסוג רוביניה כולל 4 מינים שמוצאם הטבעי מצומצם לאזורים הממוזגים של ארצות הברית וצפון מקסיקו.
מלבד רוביניה בת-שיטה, שאוזרחה בישראל בתחילת המאה ה-20 ובמקומות רבים בעולם, אוזרחו בישראל עוד שני מינים נוספים ופחות נפוצים: העץ רוביניה דביקה (Robinia viscosa) והשיח רוביניה זיפית (Robinia hispida) ששניהם בעלי פרחים ורודים או ארגמניים ותרמיליהם שעירים.
למרות שרוביניה בת-שיטה הוכרזה כצמח פולש בישראל, שקצב התפשטותה איטי מאוד, נזקה מועט ביותר ונזקה הפוטנציאלי בינוני, היא עד עתה לא יצרה מוקדים רבים וצפופים בישראל.
ייתכן שפוטנציאל פלישתה מוגבל בחבל הים תיכוני בגלל הקיץ היבש והחם עד שמונה חודשים.
עם זאת, היא נחשבת לאחד העצים הפולשים ביותר באירופה הממוזגת ובאזורים ממוזגים נוספים בעולם, כמו ניו זילנד, ארגנטינה, צילה, קוריאה ויפן וגם באזורים בעלי אקלים ים תיכוני,כולל קליפורניה, קפריסין, איטליה, צפון אפריקה, ובשנים האחרונות, בדרום-אפריקה ובדרום-מערב אוסטרליה.
הזרעים, העלים והקליפה של רוביניה בת-שיטה רעילים לצאן ובקר ולבני אדם, ולכן היא נכללה ברשימת צמחים לא רצויים בחצר בית הספר וגם ברשימת ארגון "בטרם לבטיחות ילדים".
שם הסוג ניתן לכבודו של הבוטנאי והגנן הצרפתי ז'אן רובין (Jean Robin), ששימש כגנן המלכותי של המלך אנרי הרביעי בצרפת.
רובין היה אחד הראשונים באירופה שטיפח את העץ ותרם להפצתו.
שם המין - pseudoacacia – פירוש המילה "pseudo" בלטינית הוא "כמו" או "מדומה", ו-"acacia" הוא שם הסוג שיטה.
כלומר, "pseudoacacia" משמעותו "דמוי-שיטה", ומציין את הדמיון של רוביניה בת-שיטה לשיטה במבנה העלים והפרחים, אף על פי שהיא אינה שייכת לסוג שיטה אלא לסוג רוביניה.
שילוב של צמיחה מהירה ועצה קשה וחזקה הופכת את רוביניה בת-שיטה כמקור רב ערך לייצור רהיטים, מתקני כושר וספורט, וקישוטי עץ.
מין זה משמש גם כחומר בעירה איכותי.
בגלל רעילות חלקי הצמח לצאן ובקר והן לבני אדם, הוא אינו משמש למספוא או מרעה, אולם בשל פרחיו הרבים הוא מהווה מרעה משובח לדבורים.
עץ או שיח נשיר חורף ומהיר צמיחה, בעל גזע ישר המגיע לגובה של 5 עד 16 מ'.
הגזע חלק וירוק בפרטים צעירים מאוד, שהופך לאפור כהה ולמחוספס עם חריצי אורך עמוקים בפרטים בוגרים.
הענפים הצעירים קירחים או שעירים במקצת, עם חריץ אורך בצדם העליון.
הלוואים קיימים ולעיתים קרובות קוצניים.
הלוואים הקוצניים בולטים בצמחים צעירים, מה שמקשה על המעבר בין פרטים צפופים.
בפרטים בוגרים הקוצים קטנים יותר או לעיתים חסרים ואינם מפריעים בגלל גובהם.
העלים מסורגים ומנוצים פעם אחת למספר בלתי זוגי של 7 עד 19 עלעלים אליפטיים, באורך 2.5 עד 5 ס"מ.
העלעלים כמעט מנוגדים ובעלי פטוטרת קצרה, קודקודם מעוגל או קטוע, לעיתים מפורץ מעט ומסתיים בחוד קטן וקצר עד כמעט בלתי נראה.
צידם העליון ירוק כהה והתחתון ירוק חיוור.
הפרחים דו-מיניים, לבנים, ריחניים מאוד, באורך 1.5 עד 2 ס"מ, וערוכים באשכולות ארוכים (10 עד 18 ס"מ) המשתלשלים כלפי מטה מחיקי העלים.
בכל תפרחת לפחות 15 פרחים.
קיימים זני תרבות עם פרחים ורודים או תכולים.
הגביע דמוי פעמון או ספל, דו-שפתני במקצת, בעל 5 שיניים מחודדות וצבעו מעט כהה מעלי הכותרת.
הכותרת פרפרנית אופיינית עם סימטריה דו-צדדית, כאשר עלי הגביע, עלי הכותרת והאבקנים מאוחים מתחת לשחלה אחד אחד.
עלי הכותרת שצבעם אחיד בעלי ציפורניים קצרות (החלק התחתון והצר של עלה הכותרת).
הזירים 10, מהם 9 מאוחים ואחד מפורד.
השחלה עילית בעלת עלה שחלה אחד, והשיליה נמשכת לאורך תפר הבטן של עלה השחלה.
הפרי תרמיל קירח, קצר, ישר, פחוס (שטוח).
צבעו חום-אדמדם, אורכו 5 עד 10 ס"מ ורחובו ס"מ אחד.
התרמיל נפתח בשני קשוות ומכיל 3 עד 10 זרעים.
הזרעים קטנים (4 עד 6 מ"מ) וקליפתם חומה-שחורה, חלקה וקשה.
הרעלi העיקרי ברוביניה בת-שיטה הוא הוא חלבון מורכב הקרוי רובין (robin) המשתייך לקבוצת הטוקסאלבומינים (toxalbumins) - חלבונים מורכבים המצויים במיני צמחים מסוימים ורעילים בעת בליעה, שאיפה או מתן פרנטרלי.
בין הצמחים הנפוצים המכילים טוקסאלבומינים, מלבד רוביניה בת-שיטה, ניתן למנות את הקיקיון מצוי (Ricinus communis) ואת אברוס (Abrus precatorius) שמרכזים את הרעלן שלהם ריצין ואברין (בהתאמה) בתוך הזרעים שלהם.
לעומתם, הלקטין הרעיל של רוביניה בת-שיטה, רובין, מרוכז בקליפה, בזרעים, בעלים ובשורשי הצמח.
רעלנים אלה מסווגים כחלבונים מעכבי ריבוזומים (Ribosome-inactivating proteins RIP), ובשל כך הם גורמים לשיבוש בתפקוד התאים על ידי השבתת מנגנון הייצור של חלבונים בתא.
כל חלקי הצמח מכילים את הרעלן הסוג טוקסאלבומין רובין (toxalbumin robin) שמסוכן לאדם ולחיות משק.
בנוסף, מכילים חלקי הצמח מכילים גליקוזידים רעילים (Glucoside) שנהרסים בנוכחות חום.
כתוצאה מכך, יש מדינות שבהן חלקים מסוימים מהצמח, בעיקר הפרחים, נצרכים אחרי בישול או טיגון, מה שמבטל את השפעתם הרעילה.
ישנם מחקרים המצביעים על כך שבישול ממושך אכן משמיד את רכיבי הטוקסאלבומינים והגליקוזידים, מה שמאפשר את אכילת חלקי הצמח במקומות מסוימים בעולם.
מקור העץ באזור הממוזג של דרום-מזרח ארצות הברית המשתרע במדינות: אלבמה, ג'ורג'יה, קנטקי, מרילנד, צפון קרוליינה, פנסילבניה, דרום קרוליינה, טנסי, וירג'יניה ומערב וירג'יניה.
היא אוזרחה במדינות רבות של ארצות הברית, בדרום אפריקה ומאגן הים התיכון ואירופה ועד מזרח אסיה, ובמקומות רבים היא נחשבת לצמח פולש.
רוביניה בת השיטה יחד עם רוביניה דביקה הובאה לארץ ישראל בימי המנדט הבריטי במסגרת ייעורם של ההרים בישראל, הן על ידי אנשי הממשל הבריטי והן על ידי אנשי הקרן הקיימת לישראל.
היא נקלטה היטב בקרקעות גיר בהרים ושגשגה אפילו במדרונות תלולים.
רוביניה בת-שיטה היא צמח אור מלא, עמיד בקרה, בשרב, בגיר ובמליחות.
גדל כמעט בכל אזורי ישראל.
היא מתפתחת על כל סוגי הקרקעות מלבד דיונות חול וקרקעות לא מנוקזות.
הריבוי באמצעות זרעים בסתיו, וגם ובצורה וגטטיבית דרך חוטרים המתפתחים מהשורשים.
לאחר שהמוקדים הראשונים מתבססים, המשך הפלישה נעשה בעיקר באמצעות חוטרי שורש.
גם לאחר שריפה או כריתה, העץ מסוגל לפתח חוטרים משורשיו.
הפריחה מתחילה בסוף פברואר ונמשכת עד תחילת מאי ועיקרה באפריל.
רובין צ'ארלס ת'יק הוא זמר-יוצר, שחקן ומלחין אמריקאי.
ת'יק הוא בנו של השחקן הקנדי אלן ת'יק ושל שחקנית ימי חיינו גלוריה לורינג .
במהלך ילדותו נחשף למוזיקה על ידי ברוס ספרינגסטין, לות'ר ונדרוז והזמרת ויטני יוסטון שהיו מכרים של הוריו.
לפני שהתפרסם שיתף פעולה עם ג'ורדן נייט והשתתף בהפקת אלבומו בשנת 1999 יחד עם אמנים נוספים.
לאחר מכן הקליט והופיע תחת שם משפחתו "Thicke" עד שנת 2005. ת'יק החל בתור כותב שירים לאומנים כמו כריסטינה אגילרה, ברנדי נורוואד, ג'ורדן נייט ומארק אנתוני.
בשנת 2004 זכה ת'יק בפרס גראמי הראשון שלו על תרומתו לאלבומו של הזמר אשר, "Confessions".
ב-11 ביוני 2005 נישא ת'יק לאהבתו מהתיכון, השחקנית פולה פטון, אותה פגש במועדון בגיל 14. בנם הראשון של הזוג נולד ב-6 באפריל 2010 ונקרא ג'וליאן פואגו ת'יק.
הזוג התגרש ב-2015, לאחר פרשת בגידה מצידו של ת'יק.
בשנת 2000 החל ת'יק לאסוף חומרים לאלבום בכורה.
האלבום נקרא "Cherry Blue Skies" ולאחר מכן הופץ ב-15 באפריל 2003 בשם "A Beautiful World".
נכון לאפריל 2007 האלבום מכר מעל ל-63,000 עותקים רק בארצות הברית.
הסינגל הראשון של ת'יק היה "When I Get You Alone" שהופץ באוגוסט 2002 וזכה להצלחה גדולה.
השיר בוצע על ידי זוכה "אוסטרליין איידול" בשנת 2003, גאי סבסטיאן.
לאחר מכן ת'יק אף כתב שיר עם סבסטיאן בשם "Out with My Baby" והשתתף בהפקת אלבומו.
בגמר של העונה השישית של התוכנית אמריקן איידול ביצע המתמודד בלייק לואיס את השיר של ת'יק.
הסינגל השני והאחרון מהאלבום היה "Brand New Jones".
אלבומו השני של ת'יק נקרא "The Evolution of Robin Thicke" והופץ ב-3 באוקטובר 2006. האלבום הופץ בעריכה מחודשת ב-13 בפברואר 2007 וכלל רצועות חדשות.
הסינגל הראשון שהופץ מהאלבום היה "Wanna Love You Girl", דואט עם הראפר פארל וויליאמס שיצא ב-9 באוגוסט 2005, לצילומי הקליפ ת'יק גזר את שיערו הארוך שהיה סימן ההיכר שלו.
השיר היה צפוי לנחול הצלחה גדולה אך זכה לה רק בממלכה המאוחדת.
בשנת 2006 הופצה גרסת רמיקס לשיר יחד עם הראפר באסטה ריימס.
לאחר מכן הופץ דואט של ת'יק יחד עם הראפר ליל ויין תחת השם "Shooter" שהופץ ב-9 באפריל 2006. הסינגל השני מהאלבום היה "Lost Without U" והופץ ב-30 בינואר 2007 והגיע לראשי המצעדים.
הסינגל זכה להרבה השמעות ברדיו והגיע למקום הראשון במצעד הרית'ם אנד בלוז של הבילבורד, ת'יק הוא הזמר הלבן הראשון שעשה זאת מאז ג'ורג' מייקל.
במרץ 2007 הופץ הסינגל השלישי "Can U Believe".
הסינגל הרביעי היה "Got 2 Be Down" שהופץ ב-2 באוקטובר 2007.
בשנת 2005 הופיע ת'יק בקליפ של הזמר וויל סמית' בשירו "Switch".
ב-2007 שיתף ת'יק פעולה עם זמרות כמו ריבן סיימון ואנג'לה ויה.
באותה שנה שיתף פעולה גם עם הזמרת אשנטי והשתתף בשירו של הזמר ריק רוס, "Lay Back".
אלבומו של ת'יק מכר מעל 1.5 מיליון עותקים ברחבי ארצות הברית והגיע למעמד של אלבום פלטינה.
בסוף 2007 השתתף במסע ההופעות של ביונסה נואלס ובקונצרט בממלכה המאוחדת ב-24 בספטמבר 2007.
אלבומו השלישי של ת'יק נקרא "Something Else", האלבום הופץ ב-30 בספטמבר 2008. האלבום זכה להצלחה מסחרית והגיע למקום השלישי במצעד הבילבורד.
הסינגל הראשון הופץ ב-20 במאי 2008 ונקרא "Magic".
בשבוע הראשון לצאתו לחנויות מכר האלבום מעל ל-140,000 עותקים.
הסינגל השני נקרא "The Sweetest Love" והופץ ב-9 בספטמבר 2008. ת'יק הופיע בתוכנית הרווק שם ביצע את שני השירים האחרונים ששחרר כמחווה למתמודדות.
הסינגל השלישי והאחרון שהופץ האלבום היה "Dreamworld" שיצא ב-11 בפברואר 2009. במקביל ת'יק כתב שיר שנכנס לפסקול הסרט פרשס.
ב-31 במרץ 2009 החל מסע ההופעות של הזמרת ג'ניפר הדסון אלייה התלווה ת'יק ושחרר את הסינגל הרביעי מהאלבום בשם "You're My Baby".
ת'יק ביצע דואט עם הזמר 50 סנט שהופץ ב-11 בנובמבר 2009 ונקרא "Follow My Lead".
אלבומו הרביעי של ת'יק נקרא "Sex Therapy" והופץ ב-15 בדצמבר 2009. האלבום כולל רצועה יחד עם הראפר ג'יי זי שנקראת "(Meiple (Me I Play".
הסינגל הראשון מהאלבום נשא את אותו שם, "Sex Therapy" והופץ ב-20 באוקטובר 2009. השיר הגיע למקום הראשון במצעד הרית'ם אנד בלוז של הבילבורד.
הקליפ לשיר צולם באותה אחוזה בה צולם הקליפ לשיר "Reach Out" של הזמרת הילרי דאף.
הסינגל השני שיצא מהאלבום היה יחד עם הזמרת ניקי מינאז' ונקרא "Shakin' It 4 Daddy".
לאחר מכן ב-14 באוקטובר הופץ השיר "Somebody to Love" שהיה דואט של ת'יק יחד עם כוכבת אחת שיודעת והזמרת לייטון מיסטר.
הסינגל השלישי מהאלבום היה ביצוע משותף של ת'יק עם הזמרת אסטל שהופץ ב-22 במרץ 2010 ונקרא "Rollacoasta".
לאחרונה אושר כי ת'יק יחד עם הזמרת מלאני פיונה יצטרף למסע ההופעות של הזמרת אלישיה קיז.
ב-10 במאי 2010 הופץ דואט של ת'יק יחד עם סנופ דוג בשם "It's In The Mornin".
לקראת סוף שנת 2010 ותחילת 2011 החל ת'יק לעבוד על אלבום חמישי.
ת'יק הצטרף למסע ההופעות של הזמרת ג'ניפר הדסון אליה התלווה גם בשנת 2009. אלבומו החמישי של ת'יק שנקרא "Love After War" יצא ב-6 בדצמבר 2011 והגיע למקום ה-22 במצעד הבילבורד.
הסינגל הראשון ששוחרר מהאלבום היה סינגל הנושא של האלבום "Love After War" שיצא ב-11 באוקטובר 2011 והקליפ שוחרר כחודש לאחר מכן.
הסינגל השני, "Pretty Lil' Heart", היה שיתוף פעולה יחד עם הזמר ליל ויין ושוחרר ב-8 בנובמבר 2011. הסינגל השלישי מהאלבום הוא "All Tied Up" ששוחרר ב-10 באפריל 2012.
ביולי 2012 ביצע ת'יק את הופעת הבכורה שלו בקולנוע בסרט "ABBY IN THE SUMMER" לצידה של השחקנית ג'יימי פרסלי.
אלבומו השישי של ת'יק נקרא "Blurred Lines" ויצא בסוף שנת 2013.
הסינגל הראשון מהאלבום היה "Blurred Lines" שהיה שיתוף פעולה של ת'יק עם הראפרים T.I.
הסינגל יצא ב-26 במרץ 2013 והגיע למקום הראשון במצעד הבילבורד.
הקליפ לשיר יצא בשתי גרסאות, בהן דוגמניות משחקות לצד הזמרים, באחת הן לבושות בלבוש מינימלי ובשנייה הן חשופות חזה.
ב-2015 חייב בית המשפט בלוס אנג'לס את יוצרי השיר בכ-7.3 מיליון דולר למשפחת הזמר מרווין גיי בשל העתקה משירו "Got to Give It Up".
הסינגל השני מהאלבום היה "For the Rest of My Life" אשר יצא ב-3 ביוני.
הסינגל השלישי יצא ב-2 ביולי והיה "Give It 2 U".
ביוני 2014 הודיע ת'יק כי אלבום האולפן השביעי שלו יקרא "Paula", והוא יוקדש לאשתו, השחקנית פולה פטון.
האלבום יצא לאור ב-1 ביולי באותה השנה, ודורג במקום התשיעי במצעד האלבומים של ארצות הברית "בילבורד 200", לאחר שמכר כ-24 אלף עותקים בשבוע הראשון להוצאתו.
ב-19 במאי, כחודש וחצי לפני הוצאת האלבום, יצא לאור הסינגל הראשון והיחידי ממנו,
ב-29 ביוני 2015 יצא לאור הסינגל הראשון מאלבום האולפן השני של ת'יק, "Morning Sun".
הסינגל השני מהאלבום, "Back Together", בהשתתפות הראפרית הטרינידדית ניקי מינאז', יצא לאור ב-6 באוגוסט 2015.
ת'יק משמש כחבר פאנל ושופט בתוכנית לצדם של ניקול שרזינגר, ג'ני מקארתי וקן ג'ונג.
רובלוקס היא פלטפורמה מקוונת למשחקי רשת מרובי משתתפים, המאפשרת למשתתפים ליצור משחקים, לשחק במשחקים שיצרו אחרים ולדבר עם אנשים מרחבי העולם.
המשחקים שהפלטפורמה מארחת מקודדים בשפת התכנות לואה, אך הפלטפורמה מאפשרת יצירת משחקים גם ללא ידע בתכנות.
הפלטפורמה נוסדה על ידי דייוויד באזוקי ואריק קאסל ב-1998 בתור תוכנת לימוד, והיא זמינה מאז 2006.
השימוש ברובלוקס הוא חופשי, כאשר ניתן לבצע רכישות בתוך המשחקים באמצעות המטבע הווירטואלי "רובקס".
עיקר ההכנסות של החברה מקורן במכירה של המטבע הווירטואלי, פרסומות, הסכמי רישוי ותמלוגים.
ברובלוקס יש גם אלמנט של רשת חברתית מקוונת, ומשתמשים יכולים לצבור "חברים" מכל העולם ולדבר איתם.
הפלטפורמה נוצרה בשנת 2004 על ידי דייוויד באזוקי ואריק קאסל, בעמק הסיליקון שבארצות הברית, תחת השם DynaBlocks.
בשנת 2005 שינתה החברה את שמה לשם הנוכחי, והיא הושקה באופן רשמי ב-1 בספטמבר 2006. שם המשחק נוצר על ידי הלחם של המילים robots ו-blocks (רובוטים ובלוקים).
בשנת 2006 הופסק השימוש ב-"Roblox Points" כמטבע הווירטואלי, ובשנת 2007 ב-"TIX) "Tickets) ו-"R$) "ROBUX).
ב-22 בדצמבר 2006, הוצגו לראשונה תגי השחקן - תגים המזכים שחקן בעל הישגים שונים - אחד מהם היה "Bloxxer".
באותה שנה 2006 נוספו היכולות לחפש אנשים, מקומות ופריטים באתר, וכן נתונים סטטיסטיים ורשימות מלאי של שחקנים.
בנוסף, שולבה בפלטפורמה שילובים גם האפשרות לשלוח בקשות חברות והודעות לשחקנים אחרים.
בסוף ינואר 2007, לחצן "דווח על שימוש לרעה" נוסף לשחקנים ברחבי האתר כדי לדווח על התנהגות בלתי הולמת.
במרץ 2007 הפך המשחק לתואם COPPA (חוק הגנת הפרטיות של ילדים באינטרנט מ-1998), כאשר נוסף צ'אט בטוח, שדרכו משתמשים מתחת לגיל 13 יכולים לשוחח רק באמצעות בחירת מסרים מוגדרים מראש מהתפריט.
באמצע שנת 2007 נוספה למשחק האפשרות להתאים אישית את האוואטר של המשתמש, על ידי בחירת פריטים כגון שיער, כובעים ובגדים.
באוגוסט 2007 הושק "מועדון הבונים" ("Builders Club"), שירות פרימיום לחברים בתשלום הכולל מספר דרגות כמו:Builders Club,Turbo Builders Club ו־Outrageous Builders Club.
ב-2019 שונה השם של חברות הפרימיום ל"רובלוקס פרימיום" ("Roblox Premium").
חודש אחרי קניית הדרגה (כל דרגה) היא נגמרת ושירות הפירמיום נגמר עד הקנייה ההבאה.
בשנת 2010 החל צוות האתר ליצור צורות גוף, שחברי מועדון יכולים לקנות באמצעות כסף וירטואלי.
צורות גוף אלו ניתנות לרכישה כחלק מחבילות, שכוללות מספר פריטים, ואשר גודלן ומחירן משתנה.
בשנת 2011 למעלה משבעה מיליון משחקים נוצרו על ידי משתמשים.
באותה שנה נערך לראשונה כנס ה-"Hack Week" של החברה, שבמהלכו מפתחי משחקים מציגים את פיתוחיהם לחברה ועובדים על פיתוחים מקוריים.
הפרויקטים שנבחרו פורסמו בבלוג של החברה.
בשנת 2012 הושקה לראשונה גרסה מותאמת iOS.
בשנת 2013 הושק שירות שמאפשר למפתחים להחליף את המטבע הווירטואלי שהרוויחו בכסף.
אריק קאסל, המייסד השותף של רובלוקס, נפטר ב-11 בפברואר 2013, לאחר מאבק בן שלוש שנים במחלת הסרטן.
בשנת 2014 הושקה גרסת אנדרואיד.
ב-24 בינואר 2015, חברת רובלוקס סבלה לכאורה מהתקפת מניעת שירות שבוצעה בידי קבוצת פצחנים שמכנים את עצמם "ETGAR".
במאי 2015 הושק מאפיין חדש בשם "Smooth Terrain", שהפך את החוויה הגרפית לאמינה יותר ושינה את המנוע הפיזיקלי (התוכנה שיוצרת הדמיה של עולם בעל מאפיינים פיזיים, כגון כבידה), כך שחוויית המשתמש נהייתה מציאותית יותר.
באותה שנה הושקה גרסה ראשונה ל-Xbox One, שכללה משחקים שנבחרו על ידי צוות החברה.
בשנת 2016 שונתה השיטה להגנה על משתמשים צעירים.
במקום הצ'אט הבטוח שמבוסס על אפשרויות כתובות מראש, נוצרה מערכת המבוססת על "רשימה לבנה", שמכילה מילים המותרות למשתמשים מתחת לגיל 13, ורשימה "שחורה", שמכילה מילים אסורות למשתמשים אחרים.
באותה השנה הושקה גרסה המותאמת ל-Windows 10 (לפני כן, משתמשי Windows יכולים היו להשתמש בפלטפורמה באינטרנט).
ב-1 במאי 2016 מחקה רובלוקס את אחד מ"דרכי התשלום" הנקראת כרטיסים (TIX, Tickets) ובמקומה הושארה רק רובאקס (Robux), הרובקס הוא אמצעי התשלום הווירטואלי היחיד ברובלוקס ואותו אפשר להשיג בשתי דרכים.
או להיות Club Member (חבר מועדון) (הוחלף ב־Roblox Premium) או לקנות אותו, בשני המקרים צריך לשלם בשביל לקבל אותו (כסף אמיתי).
השינוי הקשה על משתמשים רבים ועל ה"כלכלה" של רובלוקס.
בנובמבר 2018 בוטלה האפשרות להשתמש בפלטפורמה כאורח, ללא הרשמה לאתר.
ביולי 2020 הכריזה רובלוקס על השקה של מרחב מסיבות ("Party Place"), שנועד לאפשר למשתמשים לבלות יחד באופן וירטואלי.
השירות הושק בתגובה לריחוק החברתי בזמן מגפת הקורונה.
במהלך המגפה כמות המשתמשים בפלטפורמה גדלה באופן מהיר במיוחד.
ב-29 באוקטובר 2021 החלו השרתים של רובלוקס לקרוס לאור עומס שהורגש לאחר שיא במספר השחקנים בו-זמנית עקב אירוע לכבוד ליל כל הקדושים שנפתח באותו הזמן.
ב-31 באוקטובר, רובלוקס החל לחזור בהדרגה וב-1 בנובמבר, המערכת חזרה לתפקוד מלא.
עם זאת, השפעות הקריסה ניכרו זמן רב אחר-כך, כשמעת לעת נצפו קריסות נקודתיות במדינות מסוימות למשך מספר דקות, ולפעמים הופיעה לחלק מהשחקנים הודעת "Error 501".
אירוע נוסף בו קרסו השרתים של רובלוקס בעקבות עומס של מספר רב של שחקנים פעילים, היה ב-22 בינואר 2022 בעקבות עדכון שפוסם אז למשחק "Pet Simulator x".
רובלוקס חזר לפעול עוד באותו היום.
ב-16 באפריל 2025 רובלוקס שינה את הלוגו שלו לרקע כחול
ב-24 ביולי 2025 רובלוקס שינו את השם: "Friends" ל"Conections"
קריסה נוספת ברובלוקס קרתה ב-23 באוגוסט 2025, על ידי "מלחמה" שנמשכה כ-30 דקות בין המשחק "Grow a Garden" לבין המשחק "Steal a Brainrot".
שחקנים יכולים להתאים אישית את הדמויות הווירטואליות שלהם עם מאות כובעים שונים, צורות ראש, צורות גוף, בגדים וציוד.
בנוסף, שחקנים יכולים ליצור פריטי לבוש בעצמם.
עם זאת, מכירת פריטי לבוש שנוצרו בידי שחקנים מחייבת חברות פרימיום בתשלום.
שחקנים שאינם בעלי חברות פרימיום יכולים ליצור "חולצות טי", שהן מדבקות המצורפות לחלק הקדמי של גוף השחקן.
שחקנים יכולים להוסיף אנשים אחרים כחברים.
משנת 2011, ניתן לעשות זאת גם בתוך המשחק עצמו.
ב-4 בפברואר 2015 יצא עדכון לפלטפורמה, ומאז "חברים" הם שני שחקנים שבחרו לעקוב זה אחר זה, בעוד "עוקב" הוא שחקן שעוקב באופן חד-צדדי אחרי שחקן אחר.
ניתן להוסיף עד 200 חברים, אך אין הגבלה על מספר העוקבים.
שחקנים יכולים גם להצטרף לקבוצות קהילה וליצור קבוצות כאלה.
הצטרפות לקבוצה מאפשרת השתתפות בדיונים ובאירועים קבוצתיים.
משתמשים מתחת לגיל 13 יכולים להשתמש רק במילים שכלולות ב"רשימה הלבנה", המתוחזקת בידי מפעילי האתר.
משתמשים מעל גיל 13 יכולים להשתמש בכל מילה שיבחרו, מלבד מילים שהן חלק מ"הרשימה השחורה" (מילים שאי אפשר לכתוב אותם במשחק אם זה בעברית או באנגלית).
יצירת משחקים - רובלוקס סטודיו
שחקנים יכולים ליצור משחקים ופריטים שונים באמצעות "רובלוקס סטודיו" (Roblox Studio).
הסטודיו הוא כלי לתכנות מונחה-עצמים, שעושה שימוש בשפת התכנות לואה.
משתמשים מתקדמים יכולים להשתמש בלואה כדי לפתח תוספים לשימוש בסטודיו.
לאחר שמשתמש יצר משחק, שחקנים אחרים יכולים לשחק בו.
משתמשים יכולים ליצור גם תוכן ומוצרים בתשלום.
החברה מקבלת אחוזים מתוך כל מכירה שמתבצעת באתר.
בפברואר 2013, שונה הסטודיו וקיבל את השם "רובלוס סטודיו 2013".
גרסה זו כוללת פריסה מאורגנת יותר, ניתוח קוד סטטי ועיצוב חדש.
בין מרץ 2021 לינואר 2022 יצאו עדכונים אשר האלו את רמת הגרפיקה האפשרית וכך יעלו רמות הריאליזם של המשחקונים (ידוע יותר כ־Mini Games).
רובלוקס מאפשרת למשתמשים ליצור, למכור ולקנות מוצרים וירטואליים, כגון בגדים שבהם ניתן להלביש את האוטר.
כל משתמש יכול לקנות מוצרים, אך רק משתמשים בעלי חברות פרימיום יכולים למכור אותם.
ישנם מוצרים שנמכרים רק על ידי מנהלי האתר וכאלה שנמכרים רק על ידי מספר משתמשים מצומצם הקשורים לחברה.
המטבע הווירטואלי ברובלוקס נקרא "רובקס" (Robux).
משתמשים יכולים להשיג רובקס על ידי קנייתו באתר במטבע אמיתי, על ידי רכישת חברות פרימיום שכוללת קצבה יומית של רובקס, או על ידי יצירה ומכירה של תוכן בפלטפורמה.
משתמשים שמרוויחים רובקס באתר יכולים להחליף אותו בכסף אמיתי דרך מנגנון החליפין בפלטפורמה.או על ידי תרימת תמונות.
ניתן לשחק במשחקים שונים דרך האפליקציה של רובלוקס במכשירי אנדרואיד רבים, וכמו כן גם במכשירים שונים של אפל.
בעזרת האפליקציה ניתן לצפות במלאי השחקן, ברשימת החברים, בקבוצות ובהודעות, וכמו כן גם לרכוש שדרוגים (חברויות פרמיה או רובאקס) ופריטים מהקטלוג שלא ניתנים לקנייה מהאתר הרגיל.
במהלך תקופת גרסת האלפא, רק מקומות נבחרים היו פתוחים משחק דרך האפליקציה.
בגרסאות היציבות מאפשרת האפליקציה משחק בכל מקום.
אף על פי זאת, מקומות רבים לא מותאמים למשחק דרך מכשירי הטלפון, וכתוצאה מכך המשחקים יכולים להיות איטיים מדי או בלתי אפשריים משחק בגלל בקרות המשחק שאינן זמינות במכשירים הניידים, לכן העדיפות היא לשחק במחשב.
במשך חגים כמו חג הפסחא, ליל כל הקדושים או חג המולד, אתר המשחק בדרך כלל מותאם בדומה לעונת החג.
אי לכך, למשל בליל כל הקדושים, נושא האתר יהיה בצבעים שחור, כתום וסגול עם דלעת המסמלת את האות "Ō" שבשם המשחק - "RŌBLOX".
מדי שנה, בחג הפסחא נוצר אירוע שבו שחקנים יכולים לחפש ברחבי האתר והמשחק עצמו אחרי ביצים, לאיסוף פריטים לדמות השחקן.
עד סוף 2018, בליל כל הקדושים ובחג המולד נוצרו "מתנות", ששחקנים יכולים היו להשיג בדרכים שונות או לרכוש תמורת כסף וירטואלי.
לאחר תקופה מסוימת המתנות "נפתחו", והשחקנים היו מגלים אלו פריטים הם קיבלו.
במהלך השנים ארגנה החברה מספר מבצעי התרמה למטרות צדקה וסיוע, כאשר במהלך מבצעים אלה יכולים המשתתפים לרכוש כובעים וירטואליים, וחלק מכספי הרכישה מועברים לארגונים הנתמכים.
לדוגמה, בשנת 2010 תרמה החברה 5,479 דולר לצלב האדום, במטרה להקל על הנפגעים ברעידת האדמה בהאיטי.
בשנת 2011 נתרמו כ-10,000 גולק ליפן לאחר רעידת האדמה והצונמי שאירעו בסמוך לסנדאי.
לאחר מותו של המייסד השותף אריק קאסל ב-2013 נערך מבצע התרמה לקידום חקר הסרטן, ובאותה שנה נערך מבצע להקלה על נפגעי טייפון האיאן בפיליפינים ובווייטנאם.
מדי שנה, צוות חברת רובלוקס נוסע למרכז ומנחה כנס ששחקני המשחק יכולים לבוא אליו ולהכיר את המנהלים של רובלוקס ולצפות במצגות.
הכנס של שנת 2011 נערך במרכז התגליות בסן פרנסיסקו שבקליפורניה ב-1 באוגוסט 2011. באותו הזמן, הכנס כונה "Roblox Rally".
העובדים קיבלו בחינם פוסטר, חולצה, בקבוק מים ושרוך אישי.
כל שחקן שנוכח גם קיבל ארוחה בחינם על פי בחירתו.
ב-14 ביולי 2012, נערך הכנס במרכז הכנסים של מחוז סנטה קלרה, בקליפורניה.
שם הכנס שונה שוב, והפעם ל"כנס המשחק רובלוקס".
משתתפים שנכחו בכנס קיבלו פוסטר ושרוך צוואר משלהם.
שחקנים שכרטיסיהם נקנו לפני תאריכים מסוימים קיבלו פריטים נוספים כגון חולצה, בקבוק מים, ציוד או כובע מצחייה וירטואליים לדמות, או שילוב של אלה.
בפעם הראשונה מאז עריכת הכנסים - נערכו הכנסים של שנת 2013 מחוץ למדינת הבית.
נערכו שלושה כנסים שונים כאשר כל אחד מהם נערך במקום אחר ובתאריך אחר, וכנס נוסף שהיה כנס וירטואלי.
הכנס הראשון נערך ב-13 ביולי 2013, במוזיאון המדע והתעשייה בשיקגו שבאילינוי.
הכנס השני נערך ב-27 ביולי 2013, במוזיאון חיל האוויר המלכותי בלונדון שבאנגליה, שבועיים לאחר הכנס הראשון.
הכנס השלישי נערך ב-10 באוגוסט 2013 במוזיאון הים האוויר והחלל אינטרפיד שבניו-יורק.
הכנס הרביעי והאחרון הוכרז ביוני 2013 ונערך ב-21 בספטמבר 2013. שימש ככנס וירטואלי שנערך בשידור ישיר ממטה החברה וכונה "בלוקסקון וירטואלי" (Virtual Bloxcon).
הכנסים כללו הרצאות, מצגות ופעילויות שונות.
לכל כנס שנערך במקום שונה נוכחו כמה מחברי צוות האתר המוכרים בתור מנהלים, שם יכלו המשתתפים להכיר אותם ולקבל חתימות.
פסטיבל הסרטים של רובלוקס 2013 ("2013 Roblox Film Festival")
פסטיבל הסרטים של רובלוקס שהתקיים בשנת 2013 ושהוכרז לפני כן בבלוג האתר, החל בסוף אפריל ונגמר בחצות הלילה של 3 ביוני 2013. שחקנים הורשו לבחור ממגוון רחב של קטגוריות (שחלקם חלים על כנסי בלוקסקון) וליצור סרטון קצר באורכי זמן שונים.
לדוגמה, משתמש יכול היה להיכנס לתחרות עם סרטון שמציג את העיר לונדון.
הסרטון המנצח שנבחר מכל קטגוריה שקשורה לכנסי בלוקסקון הוצג באירוע עצמו.
הפרס לבעל הסרטון המנצח הוא פסלון וירטואלי תחת הכינוי "BLOXY"; כחיקוי לפרס האוסקר.
ב-23 בנובמבר 2013, הוכרז בבלוג האתר שהחל מ-7 בדצמבר 2013 יחלו שידורים ישירים מדי חודש בשם "בלוקסקאסט" (Bloxcast) שאורכם יהיה כשעה וחצי.
שידורי הבלוקסקאסט כוללים שידורים ישירים של חברי צוות משחקים במשחקי רובלוקס שונים, מפגשי שאלות ותשובות והכרזות שונות הקשורות למשחק ולעדכונים הנוגעים לו.
ב-8 במרץ 2014 הוכרז כי חברת רובלוקס משתפת פעולה עם ארגון "Maker Faire" על מנת לערוך את הכנסים שלה בצורת סיבוב הופעות.
החל מאפריל של אותה שנה, דוכני רובלוקס אוישו על ידי קבוצות שחקנים בסניפי הארגון "Maker Faire" בערים השונות שצוינו.
היה צורך בשמונה אנשים לפחות על מנת להקים דוכן, ואם וכאשר 25 אנשים התחייבו להקים אחד כזה - חבר צוות רובלוקס נכח באירוע.
הסיבוב נמשך עד סוף שנת 2014.
בלוקסקון וירטואלי 2014 ("Virtual Bloxcon 2014")
בבוקר 21 ביוני 2014 החל כנס הבלוקסקון לשנת 2014. בשונה מהכנס של שנת 2013, שודר כנס הבלוקסקון 2014 באינטרנט לכל אורכו.
הכנס שודר ישירות לצופיו דרך twitch.tv וכלל ברובו אתגרים, מפגשי שאלות ותשובות, הכתרות היכל התהילה, מתנות, תכנים חדשים בקטלוג ובמשחק ועוד.
יותר מ-125,000 אנשים צפו בשידור בלוקסקון 2014. לאורך היום נמכרו שלוש מתנות מיוחדות, ששחקנים יכלו להשיגן לזמן מוגבל וכאשר הן נפתחו - בעלי המתנות זכו בפרסים שכללו המתנות.
הוצא פריט נוסף שכל שחקן שרכש שדרוג כלשהו באותו היום זכה לקבל אותו.
יום לאחר השידור - בחצות הלילה של 22 ביוני, פריטים וירטואליים חדשים הוצאו למכירה בקטלוג לקהילת המשתמשים שעדיין היו ערים, ואותו לילה כונה "מכירת חצות".
רובליובקה הוא שם בלתי רשמי של אזור מגורים יוקרתי בפרברים המערביים של מוסקבה.
השם נובע משמו של הכביש רובליובו-אוספנסקויה.
אין יחידה מנהלית רשמית בשם "רובליובקה", אבל שם זה הפך פופולרי בחברה ובתקשורת ההמונים.
פקידי ממשלה רוסיים רבים ואנשי עסקים מצליחים מתגוררים בקהילות המגודרות של רובליובקה.
מחירי הנדל"ן שם הם מהגבוהים בעולם.
במשך שנים אזור כביש רובליובסקויה היה אזור מגורים עבור האצולה הרוסית, מאחר שהיה הדרך שדרכה נסע הצאר בתקופת המאה ה-16 וביתר שאת בתקופת שושלת רומנוב.
השליטים מיכאיל פיודורוביץ', אלכסיי מיכאילוביץ', פיוטר הגדול ויקתרינה הגדולה היו נוסעים דרך אזור זה בנוסעם אל מנזר סאבינו-סטורוז'בסקי בזווניגורוד.
זהו גם היה אזור ציד מלכותי ואצילים רבים התגוררו כאן כדוגמת הנסיכים יוסופוב, שובאלוב וגוליצין.
גם השינוי במצב המדיני לא הביא את בני המעמד הגבוה להדיר את רגליהם מכאן.
כאן שכנו מעוני הקיץ של לנין, סטלין ושל כל מזכ"לי המפלגה הקומוניסטית מחרושצ'וב ועד מיכאיל גורבאצ'וב, כך גם מדינאים בכירים אחרים כמו אנסטאס מיקויאן, פליקס דזרז'ינסקי, ניקולאי יז'וב ומדענים ואמנים רבים כמסטיסלב רוסטרופוביץ', אנדריי סחרוב, דמיטרי שוסטקוביץ' ודיפלומטים זרים.
בתקופה הסובייטית ליאוניד ברז'נייב התגורר במרחק הליכה מהסופר אלכסנדר סולז'ניצין שנרדף על ידי הקג"ב והסתתר במעונו של רוסטרופוביץ'.
בשנות התשעים של המאה העשרים האזור הפך לביתם של אוליגרכים רבים כמו מיכאיל חודורקובסקי, בוריס ברזובסקי לפני בריחתו לאנגליה וגם נשיא רוסיה מחזיק כאן מעוני קיץ.
נכון לשנות העשרים של המאה ה-21, מתגוררים באזור נשיא סוריה המודח בשאר אל-אסד ונשיא אוקראינה לשעבר ויקטור ינוקוביץ'.
רובינזון קרוזו הוא סרט קולנוע בלגי-צרפתי בהנפשה ממוחשבת, מסוגת קומדיה והרפתקאות, המבוסס באופן רופף על רומן בעל אותו שם מאת דניאל דפו.